rejauldu/bengali-wikipedia huggingface dataset:
অনুনয়া অনুপ (জন্ম ১২ অক্টোবর ২০০৫),  যিনি তার মঞ্চ নাম মীনাক্ষী অনুপ সম্বোধনেই বেশি পরিচিত, তিনি একজন ভারতীয় অভিনেত্রী যিনি মূলত মালায়ালাম চলচ্চিত্র জগতের সাথে যুক্ত।  তিনি ২০১৫ সালের কমেডি ফিল্ম অমর আকবর অ্যান্টনি  চলচ্চিত্রে ফাতিমা (পাথু/পাথুম্মা) -এর ভূমিকায়এবং ২০১৬ সালের অপরাধমূলক রোমাঞ্চধর্মী চলচ্চিত্র অপ্পামে  নন্দিনিকুট্টি (নন্দিনী) চরিত্রে অভিনয়ের জন্য সবচেয়ে বেশি পরিচিত।    প্রাথমিক জীবন এবং শিক্ষা  মীনাক্ষীর বাবা অনুপ আর একজন কম্পিউটার হিসাবরক্ষক ছিলেন। তার মায়ের নাম ছিল রেমায়া। মীনাক্ষীর জন্মনাম অনুনয়া অনুপ। তিনি  কিডাঙ্গুরের এনএসএস উচ্চ মাধ্যমিক বিদ্যালয় এবং লাক্কাত্তুরের এমজিএম এনএসএস উচ্চ মাধ্যমিক বিদ্যালয়ে তার প্রাথমিক শিক্ষা সম্পন্ন করেন।  অনুনয়া মানারকডের সেন্ট মেরি'স কলেজে থেকে ইংরেজি সাহিত্যে স্নাতক ডিগ্রি অর্জন করছেন।    কর্মজীবন  অখিল এস. কিরণ পরিচালিত মধুরা নোম্বারম নামের একটি স্বল্পদৈর্ঘ্য চলচ্চিত্রে অভিনয়ের মাধ্যমে মীনাক্ষী তার অভিনয় জীবন শুরু করেন। "അമര്‍ അക്ബര്‍ അന്തോണീസിന്റെ പുന്നാരപാത്തു".   মীনাক্ষী অরুণ কুমার অরবিন্দের ওয়ান বাই টু (২০১৪) চলচ্চিত্রে অভিনয় করেন, কিন্তু তার অভিনীত দৃশ্যগুলি ছবিতে অন্তর্ভুক্ত করা হয়নি। এরপর তিনি ১০০০-ওরু নোট পরাঞ্জা কথা, জামনা প্যারি, এবং আনা মায়িল ওট্টকাম চলচ্চিত্রে অভিনয় করেন যেগুলি ২০১৫ সালে মুক্তি পায়। "അമര്‍ അക്ബര്‍ അന്തോണീസിന്റെ പുന്നാരപാത്തു".  তিনি অমর আকবর অ্যান্টনি (২০১৫) ছবিতে ফাতিমা (পাথু/পাথুম্মা) চরিত্রে অভিনয় করে তার প্রাথমিক সাফল্য অর্জন করেছিলেন।  [ আরও ভালো উৎস প্রয়োজন ] ইন্টারন্যাশনাল বিজনেস টাইমস -এর পক্ষ থেকে তার অভিনয় সম্পর্কে ইতিবাচক পর্যালোচনা করা হয়েছে। "Watch baby singer Shreya's 'Amar Akbar Anthony' song 'Yenno Njanente' featuring baby Meenakshi".  মীনাক্ষী তার অভিনয়ের জন্য এশিয়ানেট চলচ্চিত্র পুরষ্কারও পেয়েছিলেন।   মীনাক্ষী প্রিয়দর্শন পরিচালিত ছবি ওপ্পাম  -এ নন্দিনী কুট্টির চরিত্রে অভিনয় করেন। তিনি জাকারিয়া পোথেন জীবচিরিপুন্ডু এবং কানবাথু পোয়ের মতো আসন্ন চলচ্চিত্রে অভিনয়ের জন্য চুক্তিবদ্ধ হন। "പ്രേക്ഷകരെ കരയിച്ച പാത്തു".  [ আরও ভালো উৎস প্রয়োজন ]  মালায়ালম ছাড়া তিনি অন্যান্য অনেক ভাষাভাষীর     ছবিতে অভিনয় করেছেন যাদের মধ্যে উল্লেখযোগ্য, কন্নড় চলচ্চিত্র কাভাচা, হিন্দি চলচ্চিত্র দ্য বডি এবং তামিল চলচ্চিত্র কানবাথু পোই ।   তথ্যসূত্র   বিষয়শ্রেণী:২০০৫-এ জন্ম বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:কোট্টায়মের অভিনেত্রী
পিয়লি ফুকন ১৯৫৫ সালে মুক্তিপ্রাপ্ত অসমীয়া চলচ্চিত্র। ফণী শর্মা চলচ্চিত্রের পরিচালক ছিলেন। ভারতের স্বাধীনতা আন্দোলনের তেজস্বী যোদ্ধা  পিয়লি ফুকনের সংগ্রাম ও দেশপ্রেম চলচ্চিত্রে পরিলক্ষিত হয়েছেhttp://www.assams.info/movies/pioli-phukan-1955। উল্লেখযোগ্য যে পিয়লি ফুকন চলচ্চিত্রটি রাষ্ট্রীয় পুরস্কার প্রাপ্ত প্রথম চলচ্চিত্রhttp://as.vikaspedia.in/education/childrens-corner/9959c198799c-9ae99e9cd99a/9ae99e9cd99a-99a9b299a9cd99a9bf9a49cd9f0। কাহিনী  ব্রিটিশ শাসনের বিরোধিতা করা সংগ্রামী ব্যক্তিসূহের মধ্যে পিয়লি ফুকন ছিলেন অন্যতম। ১৮৩০ সালে তাঁর কণ্ঠরোধ করার জন্য ব্রিটিশ সরকার ফাঁসীর গোষনা করে। ব্রিটিশের বিরূদ্ধে ষড়যন্ত্র রচনা করার অভিযোগে তাঁকে শাস্তি দেওয়া হয়েছে বলে ইংরেজরা দাবী করেছিল। ফণী শর্মা চলচ্চিত্রটির কাহিনী লিখেছিলেন।  শিল্পী ফণী শর্মা রেবেকা আচাও ইভা আচাও চন্দ্রধর গোস্বামী, হীরেণ চৌধুরী, জ্ঞানদা কাকতি, বীণা দাস মান্না, রমেশ শৰ্মা, তুলসী দাস, ভূপেন বরুয়া, দুৰ্গা গোস্বামী, বিবেক আগরওয়ালা, নেইমুদ্দিন, ঝর্ণা, নয়নী অন্যান্য ব্যক্তিগণ সঙ্গীত- ভূপেন হাজরিকা গীতিকার - ভূপেন হাজরিকা কণ্ঠ- ভূপেন হাজরিকা, গুণদা দাস ক্যামেরা- সুবোধ বন্দ্যোপাধ্যায়  সহকারী পরিচালক- অজয় চলিহা, ভবেন দাস শব্দ- গৌর দাস সম্পাদনা- কমল গাঙ্গুলী, প্ৰতুল রায় চৌধুরী (সহকারী) কলা- পাচু চক্রবর্তী প্ৰচার- প্ৰসন্ন কুমার দাস আলো- হেমন্ত দাস, মণ্টু সিং, আহমেদ, সুখরঞ্জন স্থির চিত্র- কুমার ষ্টুডিও  সঙ্গীত পিয়লি ফুকন চলচ্চিত্রে সঙ্গীত পরিচালনা করেছেন ভূপেন হাজরিকা। তিনিই গানগুলো রচনা করেছেন। গানে কন্ঠদান করেচেন ভূপেন হাজরিকা ও গুণদা দাস। গাওঁরে জীয়রী সপোণ সুন্দরী  গানটি যথেষ্ট জনপ্রিয়তা অর্জন করেছে।   সম্মান ১৯৫৫ সালে রাষ্ট্রীয় চলচ্চিত্র মহোৎসবে রাষ্ট্রপতি দ্বারা শ্রেষ্ঠ চলচ্চিত্রের মর্যদা লাভ করেছিল। উল্লেখযোগ্য যে অসমীয়া চলচ্পিচিত্রের মধ্যে পিয়লি ফুকন সর্বপ্রথম  রাষ্ট্রপতি থেকে সম্মান লাভ করেছে।  তথ্যসূত্র  বিষয়শ্রেণী:১৯৫০-এর দশকের অসমীয়া ভাষার চলচ্চিত্র বিষয়শ্রেণী:অসমীয়া ভাষার চলচ্চিত্র বিষয়শ্রেণী:১৯৫৫-এর চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:ভারতীয় ঐতিহাসিক চলচ্চিত্র
সমতল জ্যামিতিতে সামন্তরিক হলো এমন একটি চতুর্ভুজ যার বিপরীত বাহুদ্বয় পরস্পর সমান ও সমান্তরাল। তাই আয়তক্ষেত্র, বর্গ, রম্বস - প্রত্যেকে এক একটি সামন্তরিক, কেননা এদের প্রত্যেকটির নিজস্ব বিপরীত বাহুদ্বয় পরস্পর সমান ও সমান্তরাল হয়। সদিক রাশির লব্ধি নির্ণয়ে সামন্তরিকের ব্যবহার বহুল প্রচলিত।  বৈশিষ্ট্য বিপরীত বাহুদ্বয় সমান ও সমান্তরাল বিপরীত কোণদ্বয় সমান কর্ণদ্বয় পরস্পরকে সমদ্বিখন্ডিত করে কর্ণদ্বয় অসমান  পাশাপাশি কোণদ্বয়ের সমষ্টি এক সরলকোণ   বহিঃসংযোগ    বিষয়শ্রেণী:বিভিন্ন প্রকার চতুর্ভুজ বিষয়শ্রেণী:গণিত বিষয়শ্রেণী:প্রাথমিক আকার
এই সময় হল কলকাতা থেকে প্রকাশিত একটি বাংলা দৈনিক সংবাদপত্র। ২০১২ খ্রিস্টাব্দের ১৫ অক্টোবর যাত্রা শুরু করে 'এই সময়'। এই সংবাদপত্রের প্রথম সম্পাদক ছিলেন সুমন চট্টোপাধ্যায়, বর্তমান সম্পাদক হলেন হীরক বন্দ্যোপাধ্যায়। প্রকাশক বেনেট কোলম্যান অ্যান্ড কোম্পানি লিমিটেড, যে সংস্থা ভারতের প্রতিষ্ঠিত ইংরেজি দৈনিক 'দ্য টাইমস অফ ইন্ডিয়া' প্রকাশ করে। অন্যান্য বাংলা দৈনিক সংবাদপত্রের পাশাপাশি 'এই সময়' কলকাতা তথা পূর্ব ভারতের বাংলা পাঠকমহলে পূর্ণাঙ্গ দৈনিক সংবাদপত্র হিসেবে নিজস্ব জায়গা তৈরি করে নিয়েছে।   বৈশিষ্ট্য  'এই সময়' সংবাদপত্রের সঙ্গে শুরু থেকেই 'অন্য সময়' নামে এক স্থায়ী ক্রোড়পত্র নিত্যদিন প্রকাশিত হয়ে চলেছে। এতে থাকে সংবাদ সমীক্ষা, বিশষজ্ঞের মতামত, বিশিষ্টজনের জীবনযাত্রার ধরন, উদ্‌যাপন, ইত্যাদি। দৈনিক পরিবেশিত স্তম্ভগুলোর মধ্যে থাকে 'এই মুহূর্তে' 'এই শহর', 'এই রাজ্য', 'মতামত', 'এই দেশ', 'এই দুনিয়া', 'ব্যবসা বাণিজ্য' এবং 'খেলার সময়' ইত্যাদি।   ই-পত্রিকা  মুদ্রিত সংবাদপত্রের পাশাপাশি 'এই সময়' ই-পত্রিকাও চালু আছে। এখানেও পত্রিকার বৈশিষ্ট্য হল, আলাদা আলাদা স্তম্ভের জন্যে এক-একটা আলাদা সাইট উপলব্ধ করা যায়।   তথ্যসূত্র   বিষয়শ্রেণী:পশ্চিমবঙ্গের সংবাদপত্র বিষয়শ্রেণী:বাংলা ভাষার সংবাদপত্র বিষয়শ্রেণী:২০১২-এ পশ্চিমবঙ্গে প্রতিষ্ঠিত বিষয়শ্রেণী:দিল্লির সংবাদপত্র বিষয়শ্রেণী:দ্য টাইমস অব ইন্ডিয়া বিষয়শ্রেণী:টাইমস গ্রুপের প্রকাশনা বিষয়শ্রেণী:কলকাতার সংবাদপত্র বিষয়শ্রেণী:ভারতের জাতীয় সংবাদপত্র
নাগদাহ ইউনিয়ন বাংলাদেশের খুলনা বিভাগের চুয়াডাঙ্গা জেলার আলমডাঙ্গা উপজেলার একটি ইউনিয়ন পরিষদ। এটি ১২৪.৫৮ কিমি২ (৪৮.১০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ৪৩,২০১  জন। ইউনিয়নটিতে মোট গ্রামের সংখ্যা ৩০টি ও মৌজার সংখ্যা ১৫টি। ইউনিয়ন বিভাজনের ফলে বর্তমানে গ্রামের সংখ্যা ১২টি  গ্রামসমূহ  বলিয়ারপুর  দমদমা  বেনাগাড়ী  জাহাপুর  জোড়গাছা  জহুরম্নলনগর  চিলাভালকী  ভেদামারী  খেজুরতলা  বারোঘরিয়া  নাগদাহ  ভোলারদাড়ী  কৃতিব্যক্তিত্ব মকবুলার রহমান  তথ্যসূত্র  বিষয়শ্রেণী:আলমডাঙ্গা উপজেলার ইউনিয়ন
অর্জুনের প্রেমের তীর (মালয়:Panah Asmara Arjuna) হল একটি জনপ্রিয় টেলিভিশন অনুষ্ঠান। যা ২০১৪ সালে antv দ্বারা সম্প্রচারিত হয়েছিল। এই অনুষ্ঠানটি ১২০ মিনিটের প্রতিভা অনুসন্ধান আপাতবাস্তব টেলিভিশন অনুষ্ঠান। ২০১৩ সালের জনপ্রিয় মহাকাব্যিক ধারাবাহিক মহাভারতের অর্জুন খ্যাত শাহির শেখ এই অনুষ্ঠানে উপস্থিত ছিলেন।  অনুষ্ঠানটির প্রথম মৌসুমের চ্যাম্পিয়ন হলেন রিজকি আমালিয়া।   পুরস্কার  বছরপুরস্কারশ্রেণীফলাফল2015প্যানাসনিক গোবেল পুরস্কার 2015প্রতিভা অনুসন্ধান প্রোগ্রাম এবং রিয়েলিটি শোমনোনয়ন   আরো দেখুন    মহাভারত (২০১৩-এর টিভি ধারাবাহিক)  রামায়ণ: দ্য লিজেন্ড অফ প্রিন্স রাম   তথ্যসূত্র    বহিঃসংযোগ      KapanLagi.com  বিষয়শ্রেণী:ইন্দোনেশীয় টেলিভিশন অনুষ্ঠান বিষয়শ্রেণী:প্রতিভা প্রদর্শন বিষয়শ্রেণী:২০১০-এর দশকের রিয়েলিটি টেলিভিশন সিরিজ বিষয়শ্রেণী:এএনটিভির মৌলিক অনুষ্ঠান
অন্য ব্যবহারের জন্য, দেখুন উত্তর-দক্ষিণ করিডর (দ্ব্যর্থতা নিরসন)।  উত্তর-দক্ষিণ করিডরhttp://www.projectstoday.com/Projects/North-South-Corridor-Murshidabad-East-Midnapore-Project-103191|North-South  Corridor (Murshidabad-East Midnapore) Project হল পশ্চিমবঙ্গ এর সমুদ্র বন্দর হলদিয়া বন্দর এর সঙ্গে উত্তর বঙ্গের সঙ্গে সরাসরি যোগাযোগ প্রকল্প। এই প্রকল্পের অধিনে রয়েছে রাজ্য সড়ক ৪ ও রাজ্য সড়ক ৭। এই সড়ক করিডরের দৈর্ঘ্য ২৩৫ কিলোমিটার। দেশের উত্তর-পূর্বাঞ্চল এবং নেপাল-ভুটান-বাংলাদেশের মতো পড়শি দেশগুলির সঙ্গে হলদিয়া বন্দরের যোগাযোগ বাড়ানোর জন্য চার ও সাত নম্বর রাজ্য সড়ককে চওড়া করতে হবে। সেই কাজেই রাজ্যকে ₹৪৫০০ কোটি টাকা (মোট প্রকল্প-ব্যয়ের ৭০ শতাংশ) ঋণ দেবে এডিবি। রাজ্য প্রশাসন সূত্রের খবর, এই কাজের জন্য প্রাথমিক ভাবে ২৭১ হেক্টর জমি লাগবে। সেই জমি জোগাড়ের ভার দেওয়া হয়েছে ওয়েস্ট বেঙ্গল হাইওয়ে ডেভেলপমেন্ট কর্পোরেশন বা পশ্চিমবঙ্গ সড়ক উন্নয়ন নিগমকে। ওই নিগম সূত্রের খবর, রাস্তা তৈরির ‘ডিপিআর’ বা সবিস্তার পরিকল্পনা তৈরি করছেন এডিবি-র বিশেষজ্ঞেরা। খড়্গপুর আইআইটি-র বিশেষজ্ঞেরা প্রকল্পের রিপোর্ট দেখে অনুমোদন করবেন। মন্ত্রিসভার পরবর্তী বৈঠকেই ওই রাস্তার জমি অধিগ্রহণের বিষয়টি অনুমোদন করা হবে।  চার ও সাত নম্বর রাজ্য সড়ক চওড়া করার জন্য মুর্শিদাবাদ, বীরভূম, বর্ধমান ও দুই পূর্ব মেদিনীপুরে জমি লাগবে।বর্তমাধে সেই জমি অধিগ্রহণের কাজ চলছে।প্রস্তাবিত উত্তর-দক্ষিণ করিডর যাবে মুর্শিদাবাদের মোড়গ্রামে ৩৪ নম্বর জাতীয় সড়কের পাশ দিয়ে। মোড়গ্রাম থেকে বাদশাহি রোড ধরে সেটি বর্ধমান জাতীয় সড়ক ২বি হয়ে এনএইচ-২ পেরিয়ে আরামবাগে গিয়ে পড়বে। সেখান থেকে ঘাটাল হয়ে হলদিয়ায় যাবে। হলদিয়া থেকে ওড়িশা যাওয়ার রাস্তা ধরে পৌঁছবে পারাদ্বীপে। এই রাস্তাকেই নর্থ-সাউথ রোড করিডর প্রকল্প হিসেবে চিহ্নিত করা হয়েছে।  বর্তমান এই সড়ক প্রকল্পটি রাজ্য সরকারের সবচেয়ে বড় সড়ক প্রকল্প।এই সড়ক পথটি নির্মাণ সম্পূর্ণ হলে রাজ্যের পণ্য পরিবহনের চিত্র বদলে যাবে।বন্দর থেকে সহজেই রাজ্যের বিভিন্ন অংশে পণ্য পরিবহন করা যাবে।   গুরুত্ব  এখন শিলিগুড়ি থেকে হলদিয়া যেতে হলে মালদহ, মুর্শিদাবাদ, নদিয়া, উত্তর ২৪ পরগনার উপর দিয়ে ৩৪ নম্বর জাতীয় সড়ক ধরে কলকাতা ঘুরে যেতে হয়। মোড়গ্রাম থেকে মেছোগ্রাম দিয়ে চার লেনের রাস্তা তৈরি হলে উত্তরের সঙ্গে হলদিয়ার দূরত্ব প্রায় ৬০ কিলোমিটার কমে যাবে। কলকাতার যানজট এড়িয়ে সহজেই মালবাহী গাড়ি তাড়াতাড়ি যাতায়াত করতে পারবে। পণ্যবাহী গাড়ি চলাচল বেড়ে যাবে এই রাস্তায়   তথ্যসূত্র   বিষয়শ্রেণী:পশ্চিমবঙ্গের অর্থনীতি
আদিকাল থেকেই যৌনতা সম্পর্কিত ধর্মীয় দৃষ্টিভঙ্গি মানুষের যৌনাদর্শ তথা যৌনাচার নিরূপণে প্রধান ভূমিকা রেখে এসেছে।  প্রতিটি প্রধান ধর্মই যৌনতা, নৈতিকতা ও নীতিশাস্ত্র ইত্যাদি বিষয়ে নৈতিক সূত্রাবলী তৈরি করেছে। এই সূত্রসমূহ এমনসব পরিস্থিতি নিয়ন্ত্রণ করতে চায় যেগুলি যৌন আগ্রহ সৃষ্টি করতে পারে এবং জনগণের যৌন ক্রিয়াকলাপ কিংবা অভ্যাসগুলি প্রভাবিত করতে পারে।  যৌনাচার নিয়ে বিভিন্ন সংস্কৃতির ভিন্ন ভিন্ন মতপার্থক্য রয়েছে। একটি সমাজের যৌন আচরণের মান ধর্মীয় বিশ্বাস এবং সামাজিক অবস্থার সাথে সম্পর্কযুক্ত। যৌনতা এবং প্রজনন জীবজগতের মিথস্ক্রিয়া এবং বংশরক্ষার মৌলিক উপাদান। "যৌন সীমাবদ্ধতা" মানব সমাজের জন্য অত্যন্ত প্রয়োজনীয় একটি অধ্যায়।George P. Murdock. "On the universals of culture". In: Linton (ed), The Science of Man in the World Crisis (1945).Alice Ann Cleaveland, Jean Craven, Maryanne Danfelser. Universals of Culture. Center for Global Perspectives, 1979. মানুষের যৌনাচারের উপর ধর্মীয় বিধি-নিষেধসমূহ যথাযথভাবে ভূমিকা রাখছে কি না, তা ভাবার সময় এসেছে। যৌনাচার নিয়ন্ত্রণের ব্যপারে ধর্মগ্রন্থসমূহের  মধ্যে বিভিন্ন নীতিমালা রয়েছে, যেগুলো যৌন কার্যকলাপ নিয়ন্ত্রণ এবং এতদ্বসংক্রান্ত চিন্তাধারার আদর্শ মান নির্ধারণ করে।  ধর্ম এবং ধার্মিকভেদে আলাদা আলাদা দৃষ্টিভঙ্গি বিদ্যমান। কিছু ধর্ম শর্তসাপেক্ষে সামাজিক প্রথা ও সংস্কৃতির আলোকে বিবাহের মাধ্যমে যৌবন উপভোগ করার অনুমোদন দেয়।   ইসলামে যৌনতা   সৃষ্টির শুরু থেকেই মানুষের বিপরীত লিঙ্গের প্রতি প্রবল আকর্ষণ দেখা যায় যেটা আজও বিদ্যমান। প্রত্যেকেই বিপরীত লিঙ্গের প্রতি আকর্ষণ অনুভব করে। ইসলাম ধর্মে তা নিষেধ করা হয়নি। তবে এখানে বেশ কিছু নীতিমালা প্রদান করা হয়েছে। পশুদের মত যৌনকামনা পূরণ করার অধিকার দেওয়া হয়নি। এখানে বিবাহের ব্যবস্থা রয়েছে। বিবাহের মাধ্যমে একজন পুরুষ কোনো মহিলাকে অধিকার করতে পারবে। তবে এর জন্য উপহার স্বরূপ পুরুষের পক্ষ থেকে মহিলাকে মহর প্রদান করতে হবে। এর সর্বোচ্চ কোনো ধরা বাধা পরিমাণ নেই তবে সর্বনিন্ম দশ দিরহাম হতে হবে।  সূরা নিসার তিন নং আয়াতের মাধ্যমে আল্লাহ তায়ালা আমাদের জানান:   এখন আমরা বলতে পারি যে, একজন মহিলা একসময়ে একজন স্বামী গ্রহণ করতে পারবে। কিন্তু পুরুষ একসাথে চারটি বিয়ে করতে পারবে। তবে পুরুষ যদি দুই, তিন অথবা চারটি বিয়ে করে, তবে তার সকল স্ত্রীকে সন্তুষ্ট করতে হবে এবং সমান অধিকার দিতে হবে ।  অন্যায়ভাবে যৌনক্রিয়া করাকে যিনা বলে। ইসলামে এটাকে কঠোরভাবে নিষেধের সাথে কঠোর শাস্তির ব্যবস্থা করেছে। আল্লাহ তায়ালা বলেন,  রাসুল (স.) হাদীসে বলেন,  এই অবৈধ যৌনাচারের ধারা বর্ণনা করতে গিয়ে রাসুল সাল্লাল্লাহু আলাইহি ওয়া সাল্লাম বলেন, হজরত আবু হুরায়রা রা. থেকে বর্ণিত রাসূলুল্লাহ সা. বলেছেনঃ   সুতরাং, আমরা বলতে পারি ইসলামে অবৈধ যৌনাচারের কোনো সুযোগ নেই। বরং এর জন্য রয়েছে মহা শাস্তি।  তথ্যসূত্র  বিষয়শ্রেণী:জৈবিক লিঙ্গ বিষয়শ্রেণী:ধর্ম বিষয়শ্রেণী:যৌনতা ও ধর্ম বিষয়শ্রেণী:এলজিবিটিকিউ ও ধর্ম
সরকারি সা’দত কলেজ বাংলাদেশের টাঙ্গাইল সদর উপজেলার করটিয়ায় অবস্থিত একটি সরকারি উচ্চ শিক্ষাপ্রতিষ্ঠান। ১৯২৬ সালে প্রতিষ্ঠিত এ কলেজে স্নাতক (পাস) কোর্স, ১৮টি বিষয়ে স্নাতক (সম্মান), ১৬টি বিষয়ে স্নাতকোত্তর শেষ পর্ব এবং ১২টি বিষয়ে স্নাতকোত্তর প্রিলিমিনারি কোর্স চালু আছে। ২০২৪ সালের তথ্য অনুযায়ী, এখানে মোট ১৪,১২৪ জন শিক্ষার্থী অধ্যয়ন করছে।   ইতিহাস  thumb|left|কলেজের প্রবেশ পথ ১৯২৬ সালে আটিয়ার চাঁদ ওয়াজেদ আলী খান পন্নী পিতামহ সাদাত আলী খান পন্নীর নামে কলেজটি প্রতিষ্ঠা করেন। ইবরাহিম খাঁ এই কলেজের প্রথম অধ্যক্ষ ছিলেন। ১৯৩৮ সালে কলেজটি ডিগ্রি কলেজে উন্নীত হয়। এরপর ১৯৬৬ সালে অনার্স কোর্স এবং ১৯৭৪ সালে মাস্টার্স কোর্স শুরু হয়। ১৯৭৯ সালের ৭ই মে সরকারিকরণ হয়।   অনুষদ এবং বিভাগ   স্নাতক (পাস) কোর্স  বিএ (পাস)  বিএসএস (পাস)  বিএসসি (পাস)  বিবিএস (পাস)  স্নাতক (সম্মান) ও স্নাতকোত্তর জাতীয় বিশ্ববিদ্যালয়ের অধীনে স্নাতক (পাস), ১৮টি বিষয়/বিভাগে স্নাতক (সম্মান), ১৬টি বিষয়ে স্নাতকোত্তর শেষপর্ব ও ১২টি বিষয়ে স্নাতকোত্তর প্রিলিমিনারি কোর্স চালু আছে। অনুষদবিভাগস্নাতক (সম্মান)স্নাতকোত্তর শেষপর্বস্নাতকোত্তর প্রিলিমিনারিবিজ্ঞান অনুষদগণিতপদার্থ বিজ্ঞানরসায়নজীবন ও পৃথিবী বিজ্ঞান অনুষদপ্রাণিবিদ্যাউদ্ভিদবিদ্যাকলা অনুষদবাংলাইংরেজিইতিহাসদর্শনইসলামিক শিক্ষাইসলামের ইতিহাস এবং সংস্কৃতিসমাজ বিজ্ঞান অনুষদসমাজকর্মঅর্থনীতিরাষ্ট্রবিজ্ঞানবাণিজ্য শিক্ষা অনুষদহিসাব বিজ্ঞানব্যবস্থাপনামার্কেটিংফিন্যান্স এবং ব্যাংকিং   শিক্ষার্থী  ২০২৪ সালের ব্যানবেইসের তথ্যানুসারে স্নাতক (পাশ) স্তরে ১২৮৮ জন, স্নাতক (সম্মান) স্তরে ৯৮২৫ জন এবং স্নাতকোত্তর স্তরে ৩০১১ জন মিলে মোট ১৪,১২৪ জন শিক্ষার্থী শিক্ষাগ্রহণ করছে।    সুযোগ-সুবিধা  নতুন করে পাঁচতলা বিশিষ্ট দুটি একাডেমিক ভবন, একটি ছাত্র হল ও একটি ছাত্রী হল নির্মাণ কাজ শেষ হয়েছে। মোট পাঁচটি একাডেমিক ভবন, দুটি হিন্দু হল, তিনটি ছেলেদের হল, দুটি মেয়েদের হল রয়েছে। সমৃদ্ধশালী লাইব্রেরি রয়েছে, যেখানে আছে হাতে লেখা কোরআন শরীফ সহ আর দুর্লভ সব বই। আছে কবি নজরুল এর বিশ্রাম নেওয়া সেই স্মৃতিচারণ নজরুল কুটির। দুটি মনোরম পরিবেশের পুকুর রয়েছে। বর্তমানে চারতলা ভবন বিশিষ্ট মসজিদ নির্মিত হচ্ছে। এই কলেজে রয়েছে আলাদা মেডিক্যাল হল। যেখানে ছাত্রছাত্রীদের বিনামূল্যে চিকিৎসা করা হয়ে থাকে। এছাড়া রয়েছে বিতর্ক ক্লাব ও অন্যান্য ক্লাব, বিএনসিসি, রোভার স্কাউটস, বাঁধন (স্বেচ্ছায় রক্তদাতাদের সংগঠন) সহ আরও অনেক সংগঠন। রয়েছে মাসিক সাহিত্য পত্রিকা।   উল্লেখযোগ্য শিক্ষক   তোফায়েল আহমদ   প্রাক্তন শিক্ষার্থী    আব্দুল হক (লেখক)  বন্দে আলী মিয়া (কবি)  ওসমান গণি খান (জাতিসংঘের নিরীক্ষক বোর্ডের প্রাক্তন চেয়ারম্যান)  পি. সি. সরকার (জাদুকর)  সেলিম আল দীন (নাট্যকার)  শাহজাহান সিরাজ (প্রাক্তন মন্ত্রী)  শামসুল হক (আওয়ামী মুসলিম লীগের প্রথম সম্পাদক)  আবদুস সাত্তার (১৯১১-১৯৬৫), ভারতের গণপরিষদের সদস্য   তথ্যসূত্র   বহিঃসংযোগ        বিষয়শ্রেণী:টাঙ্গাইল জেলার মহাবিদ্যালয় বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:১৯২৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯২৬-এ ভারতে প্রতিষ্ঠিত বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
শতাব্দী (একশ বছরে এক শতাব্দী হয়) (ব্যক্তিবিশেষ) ।অনেক সময় এক শতাব্দীকে এক শতক ও বলা হয়ে থাকে (বিংশ শতক)।   মানুষ    শতাব্দী রায়, ভারতীয় আভিনেত্রী(বাংলা ভাষায়) এবং রাজনৈতিক ব্যক্তিত্ব।  শতাব্দী ওয়াদুদ, বাংলাদেশি অভিনেতা।   ট্রেন    শতাব্দী এক্সপ্রেস, ভারতীয় রেল দ্বারা পরিচালিত একপ্রকারের দ্রুতগতির ট্রেন  জন-শতাব্দী এক্সপ্রেস, ভারতীয় রেল দ্বারা পরিচালিত একপ্রকারের স্বল্প ভাড়ার দ্রুতগতির ট্রেন  হাবিবগঞ্জ - নিউ দিল্লী শতাব্দী এক্সপ্রেস একটি দ্রুতগতির ট্রেন (ট্রেন নম্বর ১২০০১)  হাওড়া - পুরী শতাব্দী এক্সপ্রেস (ট্রেন নম্বর ১২২৭৭ )  হাওড়া - রাঁচি শতাব্দী এক্সপ্রেস (ট্রেন নম্বর ১২০১৯)  নিউ জলপাইগুড়ি - হাওড়া শতাব্দী এক্সপ্রেস (ট্রেন নম্বর ১২০৪২)  পুনে - সেকেন্দ্রাবাদ শতাব্দী এক্সপ্রেস (ট্রেন নম্বর ১২০২৫)  চেন্নাই - মহিশূর শতাব্দী এক্সপ্রেস (ট্রেন নম্বর ১২০০৭)  বিষয়শ্রেণী:দ্ব্যর্থতা নিরসন পাতা
This template obtains the festival date (masa, paksha and tithi) from the wikidata page corresponding to the festival, formats it and returns it. This template can be transcluded into any Hindu festival's page in wikipedia. For this template work correctly, the corresponding wikidata page must be configured appropriately.  ব্যবহার  {{Hindu festival date |end }}   প্যারামিটার   end an optional parameter that indicates that the festival is spread over multiple consecutive days and the end date of the festival is being requested.   উদাহরণ  When trascluded into the wiki page of Navaratri:  {{Hindu festival date}}  āśvina māsa, śukla pakṣa, prathama tithi   {{Hindu festival date | end}}  āśvina māsa, śukla pakṣa, navamī tithi   উইকিতথ্য কনফিগারেশন   Hindu festival date elements (masa, paksha, tithi) are configured as multiple values of a single property - day in year for periodic occurrence (P837).  A maximum of six values may be configured - three for a festival which is celebrated on a single day, six for multi-day festivals.  Each value must be qualified by taxonomic type (P427). This qualifier must be set to one of masa (Q109641212) / paksha (Q3634430) / tithi (Q1427958).   Single day festival  The following three values must be configured:  masa  this value must be the wikidata item of any one of the twelve months of the Hindu calendar (Chaitra, Vaisakha, etc.). This value must be qualified by taxonomic type = masa (Q109641212). If the paksha of the festival is krishna an additional qualifier must be configured - determination method (P459) - whose value must be set to amaanta (Q109641534).   paksha  this value must be the wikidate item of one of Shukla (Q109641113) / Krishna (Q109641101). This value must be qualified by taxonomic type = paksha (Q3634430)  tithi this value must be the wikidata item of one of the fourteen tithis of this Hindu calendar (prathama, dwitiya etc.) or purnima or amavasya. This value must be qualified by taxonomic type = tithi (Q1427958)   Multi day festival  In the case of multi-day festivals, the three values mentioned above will be interpreted as the begin date of the festival. The end date of the festival must be configured by three additional values, identical to the above but with an additional qualifier - end period (P3416). This qualifier must be set to the truth value true (Q16751793)   উদাহরণ   Single day festival (shukla paksha): https://www.wikidata.org/wiki/Q929250  Single day festival (krishna paksha): https://www.wikidata.org/wiki/Q2722469  Multi day festival : https://www.wikidata.org/wiki/Q10244
থাম্ব|ডান|300px|২০১১ সালের আদমশুমারি অনুযায়ী জনসংখ্যার শতকরা হিসাবে অস্ট্রেলিয়ান আদিবাসী ভাষাভাষীদের সংখ্যা অস্ট্রেলিয়ায় ব্যবহৃত প্রধান ভাষা ইংরেজি, তথা অস্ট্রেলীয় ইংরেজি। ঐতিহাসিকভাবে অস্ট্রেলিয়া ব্রিটিশ উপনিবেশ ছিল, পরবর্তীকালে বিশ্বের বিভিন্ন অঞ্চল থেকে এই দেশে এসে বসবাস শুরু করলেও ইংরেজিই ভিন্ন ভিন্ন ভাষাভাষীদের যোগাযোগের সাধারণ মাধ্যম থেকে গেছে।  অস্ট্রেলিয়ায় প্রচলিত ভাষাগুলিকে মোটামুটি নিচের কয়েকটি ভাগে ভাগ করা যায়:  টরেস স্ট্রেইট দ্বীপ ও মহাদেশীয় ভূখণ্ডে কথ্য আদিবাসী ভাষাসমূহ  বিভিন্ন পিজিন ও ক্রেওল ভাষা  বিভিন্ন অভিবাসী সম্প্রদায়ের নিজস্ব ভাষা  আদিবাসী ইংরেজি  অস্ট্রেলীয় ইংরেজি  এদের মধ্যে অস্ট্রেলীয় ইংরেজি দেশের ৯০% লোকের মাতৃভাষা।   তথ্যসূত্র    বহিঃসংযোগ   অস্ট্রেলিয়ার ভাষার উপর এথনোলগ-এর রিপোর্ট    বিষয়শ্রেণী:ওশেনিয়ার ভাষা বিষয়শ্রেণী:অস্ট্রেলীয় সংস্কৃতি
নাল এয়ারফোর্স স্টেশন, এছাড়াও বিকেনার এয়ার ফোর্স স্টেশন,    নামে পরিচিত বিমানবন্দরটি ভারতের রাজস্থান রাজ্যের বিকানের শহরে ১৩ কিমি পশ্চিমে অবস্থিত। এর মধ্যে নাগরিক ছিটমহলটি বিমানবন্দর কর্তৃপক্ষ কর্তৃক পরিচালিত হয় (এএআই) এবং উড়ান প্রকল্পের আওতায় নিয়মিত নির্ধারিত উড়ান ২০১৭ সালে উদ্বোধন করা হয়।   ইতিহাস  ১৯৬৪ সালের মধ্যে, নালের ডাইভারশনারি ভারতীয় বিমানবাহিনীর বিমান ক্ষেত্রটি নির্মিত হয়েছিল এবং কার্যকরভাবে প্রস্তুত ছিল। PC Lal, My Years with the IAF. বিমান ঘাঁটির একটি ছিটমহল হিসাবে সিভিল এয়ার টার্মিনালটি ২৯ জুন ২০১৪ সালে উদ্বোধন করা হয়েছিল এবং ২৬ সেপ্টেম্বর ২০১৭ সালে দিল্লি যাওয়ার নিয়মিত উড়ান এয়ার ইন্ডিয়া উদ্বোধন কর।   সরকারের মালিকানাধীন বায়ুদূত অতীতে এই বিমানবন্দরে ২০ সিটের একটি বিমান পরিচালনা করেছিল, তবে ১৯৮৭ সালে পরিষেবাটি বন্ধ করে দেওয়া হয়েছিল। ২০০৯ সালের মার্চ মাসে নতুন টার্মিনালের ভিত্তিপ্রস্তর স্থাপন করেন তৎকালীন মুখ্যমন্ত্রী অশোক গহলোত। বিমানবন্দরের টার্মিনালের নির্মাণ ২০১২ সালের মার্চ মাসে সম্পন্ন হবে বলে আশা করা হয়েছিল। টার্মিনাল ভবনের উচ্চতা সম্পর্কিত এএআই এবং প্রতিরক্ষা মন্ত্রকের (এমওডি) মধ্যে বিরোধের কারণে বিমান পরিষেবা শুরু করতে বিলম্ব হয়েছিল। এএআই কর্তৃপক্ষ ৬.৭৫ মিটার উচ্চতা পর্যন্ত এই ভবনটি নির্মাণ করেছিল, যেখানে এমওডি সর্বোচ্চ ৫ মিটার উচ্চতার অনুমতি দিয়েছিল। সিভিল ছিটমহল ১০০ জন যাত্রীর জন্য একটি টার্মিনাল এবং এটিআর ৭২ বিমান চালনা করতে সক্ষম একটি ৯০ x 90 মি এপ্রোন নিয়ে গঠিত। বিকানার বিমানবন্দর নির্মাণ আগস্ট ২০১৩ সালে সম্পন্ন হয়েছিল।   বিমান সংস্থা এবং গন্তব্য    তথ্যসূত্র   বহিঃসংযোগ  বিষয়শ্রেণী:রাজস্থানের বিমানবন্দর বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ভারতীয় বিমানবাহিনীর ঘাঁটি বিষয়শ্রেণী:২০শ শতাব্দীতে ভারতের স্থাপত্য
বল্লমঝাড় ইউনিয়ন বাংলাদেশের রংপুর বিভাগের গাইবান্ধা জেলার গাইবান্ধা সদর উপজেলার অন্তর্গত একটি ইউনিয়ন পরিষদ। এটি ৭৫.৫৫ কিমি২ (২৯.১৭ বর্গমাইল) এলাকা জুড়ে অবস্থিত এবং ২০০০ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪১,৩১৫ জন। ইউনিয়নটিতে মোট গ্রামের সংখ্যা ২৪টি ও মৌজার সংখ্যা ২২টি।  তথ্যসূত্র  বহিঃসংযোগ  অফিসিয়াল ওয়েবসাইট    বিষয়শ্রেণী:গাইবান্ধা সদর উপজেলার ইউনিয়ন
বলুহর মৎস্য প্রজেক্ট বাংলাদেশের বৃহৎ মৎস প্রকল্পগুলো গুলোর মধ্যে একটি মৎস্য প্রকল্প। এটি ঝিনাইদহ জেলার কোঁটচাদপুর উপজেলার বলুহর ইউনিয়ানে অবস্থিত । পর্যটন কেন্দ্র হিসেবে দর্শনার্থীদের আনাগোনাও এতে রয়েছে।  এ প্রকল্পে সরকারিভাবে দেশি বিদেশি বিভিন্ন মাছ নিয়ে গবেষণা করা হয় ।  বাংলাদেশের দক্ষিণাঞ্চলের  সর্ববৃহৎ মৎস্য প্রকল্প হিসেবেও এর পরিচিতি রয়েছে ।   তথ্যসূত্র  বিষয়শ্রেণী:ঝিনাইদহ জেলার দর্শনীয় স্থান বিষয়শ্রেণী:কোটচাঁদপুর উপজেলা
পেপার রিসার্চ স্টেশন (পিআরএস) () কেরালা কৃষি বিশ্ববিদ্যালয়ের অধীনে ভারতের সবচেয়ে পুরোনো ইন্সটিটিউশনগুলোর একটি। এটি পান্নিয়ুর, কান্নুরে অবস্থিত।  পিআরএস ১৯৫২ সালে শুরু হয় এবং ১৯৫২ সালে কেরালা কৃষি বিশ্ববিদ্যালয়ের অধীনে আসে। প্রতিষ্ঠানটি কৃত্রিমভাবে পরাগরায়নকৃত প্রথম কালো মরিচের একটি প্রজাতি উদ্ভাবনের জন্যে বিখ্যাত, যার নাম পেনিয়োর ওয়ান।   বহিঃসংযোগ    বহিঃসংযোগ   প্রাতিষ্ঠানিক ওয়েবসাইট বিষয়শ্রেণী:১৯৫২-এ ভারতে প্রতিষ্ঠিত
উমরেড () ভারতের মহারাষ্ট্র রাজ্যের নাগপুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৮০ মিটার (৯১৮ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে উমরেড শহরের জনসংখ্যা হল ৪৯,৫৭৩ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৫%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৮%। সারা ভারতের সাক্ষরতার হার ৫৯.৫%, তার চাইতে উমরেড এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
ফজর (ফার্সি: فجر, যার অর্থ "ভোর") একটি ইরানি উপগ্রহ যা ২ ফেব্রুয়ারি ২০১৫ তারিখে উৎক্ষেপণ করা হয়েছিল। ফজরের ভর ছিল ৫২ কেজি এবং এটি একটি অপটিক্যাল ইমেজিং পেলোড দিয়ে সজ্জিত ছিল, যা প্রায় ৫০০ মিটার (১,৬০০ ফু) পর্যন্ত গ্রাউন্ড রেজোলিউশনে পৌঁছাতে সক্ষম ছিল।    কৃত্রিম উপগ্রহ  ফজর উপগ্রহটি প্রথম ইরানি উপগ্রহ যা একটি কোল্ড-গ্যাস থ্রাস্টার সিস্টেম ব্যবহার করে কক্ষপথের কৌশল পরিচালনা করে। এই প্রযুক্তি ব্যবহার করে কক্ষপথ বাড়ানো এবং দ্রুত ক্ষয় রোধ করা যায়, যা উপগ্রহটির পরিষেবা জীবন বৃদ্ধি করে। এছাড়াও, ইরানের তৈরি একটি পরীক্ষামূলক জিপিএস সিস্টেমও এই মহাকাশযানের অংশ। ফজর স্যাটেলাইটটি ১.৫ বছর ধরে কাজ করবে বলে আশা করা হচ্ছে। স্যাটেলাইটের বডি একটি ৬-পার্শ্বযুক্ত প্রিজম, যার উচ্চতা ৪৯ সেন্টিমিটার (১৯ ইঞ্চি) এবং প্রস্থ ৩৫ সেন্টিমিটার (১৪ ইঞ্চি)।  ফজর উপগ্রহটি ইরানের স্পেস এজেন্সির সেমনান থেকে একটি সাফির-১বি রকেটের মাধ্যমে উৎক্ষেপণ করা হয়। এটি ইরানের মহাকাশের জাতীয় দিবস এবং দেশের প্রথম সফল কক্ষপথ উৎক্ষেপণের ষষ্ঠ বার্ষিকীর দিন, ২ ফেব্রুয়ারি ২০১৫ তারিখে প্রায় ০৮:৫০:০০ ইউটিসি-তে উৎক্ষেপণ করা হয়।  স্যাটেলাইটটি ২২৪ কিমি পেরিজি সহ একটি নিম্ন পৃথিবীর কক্ষপথে স্থাপন করা হয়েছিল, যার অ্যাপোজি ছিল ৪৭০ কিমি, প্রবণতা ছিল ৫৫.৫৩° এবং কক্ষপথের সময়কাল ছিল ৯১.৫ মিনিট। ২৩.৮ দিন কক্ষপথে থাকার পর, ২৬ ফেব্রুয়ারি ২০১৫ তারিখে ফজর পৃথিবীর বায়ুমণ্ডলে পুনরায় প্রবেশ করে। স্পষ্টতই, এটি তার কক্ষপথের জীবদ্দশায় কোনো কৌশল সম্পন্ন করেনি।   তথ্যসূত্র   বিষয়শ্রেণী:উপগ্রহ বিষয়শ্রেণী:ইরান